ఆ అమరావతిని పాడుపెట్టేశారు.. ఇది చంద్రబాబునాయుడి అమరావతి: ..
Mon, Jan 20, 2020, 05:08 PM
అసలు అమరావతి ఇక్కడికి 25 కి.మీ. దూరంలో ఉంది
ఆ అమరావతి గొప్ప పుణ్యక్షేత్రం
అక్కడి నుంచి రాజులు పరిపాలించారు
అమరావతి గొప్ప పుణ్యక్షేత్రమని, చాలా మంది రాజులు ఇక్కడి నుంచి పరిపాలించారని టీడీపీ అధినేత చంద్రబాబునాయుడు చెబుతున్న మాటలు వాస్తవమే కానీ, ఆ మాటలు ప్రస్తుతం రాజధానిగా ఉన్న అమరావతి గురించి కాదు అని ఏపీ మంత్రి కొడాలి నాని అన్నారు. సీఆర్డీఏ బిల్లుపై చర్చ సందర్భంగా ఇవాళ అసెంబ్లీలో ఆయన మాట్లాడుతూ, అసలు అమరావతి ఇక్కడికి ఇరవై ఐదు కిలోమీటర్ల దూరంలో ఉందని, ఆ అమరావతిని పాడుపెట్టేశారని, 'ఇది చంద్రబాబునాయుడుగారి అమరావతి' అని ఘాటుగా విమర్శించారు.
రాజధానిగా అమరావతిని ఏర్పాటు చేయాలని నాడు చంద్రబాబు తీసుకున్న నిర్ణయం కరెక్టు కాదని ప్రతిపక్ష నేతగా జగన్ ఆనాడే స్పష్టంగా చెప్పారని గుర్తుచేశారు. ప్రజల మధ్య, ప్రాంతాల మధ్య ద్వేషాలు, భావోద్వేగాలు రెచ్చగొట్టడం తనకు ఇష్టం లేకనే చంద్రబాబు నిర్ణయానికి కట్టుబడి ఉన్నానని, అవసరమైతే సలహాలు ఇస్తానని ప్రతిపక్ష నేతగా జగన్ అప్పుడు చెప్పారని అన్నారు.
అమరావతిలో రాజధాని లేనప్పటి నుంచి కృష్ణా, గుంటూరు జిల్లాలు ఆర్థికంగా, సామాజికంగా, రాజకీయంగా బాగానే ఉన్నాయని అన్నారు. సామాజిక వర్గం గురించి తాము ప్రచారం చేస్తున్నామని టీడీపీ నేత రామానాయుడు ఆరోపణలు చేశారని విమర్శించారు. అలాంటి ఆరోపణలు తామేమీ చేయడం లేదని, టీడీపీ అనుకూల పత్రికలే ఆ విధమైన రాతలు రాస్తున్నాయని ధ్వజమెత్తారు.
aa amaravatini paadupettesaaru.. idhi chandrababunayudi amaravati: ..
Mon, Jan 20, 2020, 05:08 PM
asalu amaravati ikkadiki 25 ki.mee. dooramlo undi
aa amaravati goppa punyakshetram
akkadi nunchi rajulu paripaalinchaaru
amaravati goppa punhyakshetramani, chala mandi rajulu ikkadi nunchi paripaalinchaarani tdp adhinetha chandrababunayudu chebutunna maatalu vastavame cony, aa maatalu prastutam rajadhaniga unna amaravati gurinchi kaadu ani apy mantri kodali naani annaru. crda billupai charcha sandarbhamgaa ivaala assembleelo aayana maatlaadutuu, asalu amaravati ikkadiki iravai aidu kilometerla dooramlo undani, aa amaravatini paadupettesaarani, 'idhi chandrabaabunaayudugaari amaravati' ani ghaatugaa vimarsinchaaru.
rajadhaniga amaravatini erpaatu cheyalani naadu chandrababu teesukunna nirnayam karektu kaadani pratipaksha nethagaa jagan aanade spashtamgaa cheppaarani gurtuchesaaru. prajala madhya, praantaala madhya dweshaalu, bhavodvegalu rechagottadam tanaku ishtam lekane chandrababu nirnayaaniki kattubadi unnaanani, avasaramaite salahalu istaanani pratipaksha nethagaa jagan appudu cheppaarani annaru.
amaravatilo rajadhani lenappati nunchi krishna, gunturu jillaalu aardhikamgaa, saamaajikamgaa, raajakeeyamgaa bagane unnaayani annaru. saamaajika vargam gurinchi taamu prachaaram chestunnamani tdp netha ramanayudu aaropanalu chesarani vimarsinchaaru. alanti aaropanalu tamemi cheyadam ledani, tdp anukuula patrikale aa vidhamaina raatalu raastunnaayani dhvajamettaaru.